รัฐบาลไทย-ข่าวทำเนียบรัฐบาล-นายกรัฐมนตรีนำหัวใจคน กทม. และคนต่างจังหวัด มาเป็นกำลังใจให้ชาวสุโขทัย ยืนยันรัฐบาลจะดูแลประชาชนให้ดีที่สุด
วันอาทิตย์ที่ 26 กันยายน 2564
นายกรัฐมนตรีนําหัวใจคน กทม. และคนต่างจังหวัด มาเป็นกําลังใจให้ชาวสุโขทัย ยืนยันรัฐบาลจะดูแลประชาชนให้ดีที่สุด
นายกรัฐมนตรีนําหัวใจคน กทม. และคนต่างจังหวัด มาเป็นกําลังใจให้ชาวสุโขทัย ยืนยันรัฐบาลจะดูแลประชาชนให้ดีที่สุด
วันนี้ (26 กันยายน 2564) เวลา 12.10 น. ณ วัดบ้านซ่าน ตําบลบ้านซ่าน อําเภอศรีสําโรง จังหวัดสุโขทัย ภายหลังการลงพื้นที่สํารวจความเสียหายจากน้ําท่วม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สักการะหลวงพ่อสามพี่น้อง และหลวงพ่อขาว เสร็จแล้วนายกรัฐมนตรีสนทนาธรรมกับพระภารุพงษ์ ภานุวิโส รองเจ้าอาวาสวัดบ้านซ่าน โดยเจ้าอาวาสได้สอบถามนายกรัฐมนตรีว่า จากการลงพื้นที่ปริมาณน้ําเยอะไหม นายกรัฐมนตรีกล่าวว่า น้ําเยอะได้รับผลกระทบจากพายุทําให้มีน้ําฝนตกลงมาปริมาณมาก ส่งผลให้ท่วมในหลายพื้นที่ รัฐบาลจะเร่งดําเนินการสํารวจและเยียวยาประชาชนที่ได้รับผลกระทบ ส่วนการแก้ไขปัญหาระยะยาวจะต้องวางแผนแก้ไขปัญหาในภาพรวมต่อไป จากนั้น นายกรัฐมนตรีได้รับฟังบรรยายสรุปสถานการณ์อุทกภัยจากหัวหน้าส่วนราชการที่เกี่ยวข้อง
จังหวัดสุโขทัยในช่วงเวลาที่ผ่านมามีฝนตกหนักกระจายทั่วพื้นที่จังหวัดสุโขทัย ทําให้การระบายน้ําไหลล้นอาคารระบายน้ําล้นในหลายแห่ง เช่น อ่างเก็บน้ําแม่มอก อ่างเก็บน้ําแม่กองค่าย และอ่างเก็บน้ําขนาดเล็กได้ไหลลงมารวมกับปริมาณน้ําท่าในลําคลองธรรมชาติด้านท้ายอ่าง ส่งผลกระทบให้เกิดน้าเอ่อล้นตลิ่ง ซึ่งปริมาณของลําน้ําขนาดหน้าตัดแม่น้ํายมตอนเหนือมีความกว้างจุลําน้ําประมาณ 2,000 ลบ.ม./วินาที และค่อย ๆ มีขนาดแคบลง สภาพหน้าตัดในช่วงที่ผ่านตัวเมืองสุโขทัยรองรับอัตราการไหลได้ไม่เกิน 342 ลบ.ม./วินาที ทําให้บ่อยครั้งเกิดน้ําเอ่อล้นตลิ่งส่งผลให้เกิดน้ําท่วมในหลายพื้นที่ของจังหวัดสุโขทัย มีพื้นที่ประสบอุทกภัย 9 อําเภอ 64 ตําบล 349 หมู่บ้าน มีเกษตรกรที่ประสบภัย 14,464 ครัวเรือน พื้นที่ทางการเกษตรประสบภัย 213,661 ไร่ คาดว่าจะเสียหาย 169,297 ไร่ แยกตามชนิดพืช ดังนี้ (1) ข้าว ประสบภัย 186,968 ไร่ คาดว่าจะเสียหาย 150,774 ไร่ (2) พืชไร่ พืชผัก ประสบภัย 23,992 ไร่ คาดว่าจะเสียหาย 16,761 ไร่ (3) ไม้ผล ไม้ยืนต้นและอื่น ๆ ประสบภัย 2,701 ไร่ คาดว่าจะเสียหาย 1,762 ไร่ ด้านประมงมีพื้นที่ที่ได้รับผลกระทบด้านประมง 8 อําเภอ 47 ตําบล 213 หมู่บ้าน เกษตรกร 2,504 ราย พื้นที่ 3,087.25 ไร่ จํานวนบ่อเลี้ยง 2,745 บ่อ
นายกรัฐมนตรีกล่าวกับประชาชนว่า ลงพื้นที่วันนี้นําพาหัวใจคนกรุงเทพมหานคร หัวใจคนต่างจังหวัดมามอบให้กับคนสุโขทัย จากการลงพื้นที่สํารวจความเสียหายรู้สึกเห็นใจ เข้าใจความรู้สึกผู้ประสบภัย ขอเป็นกําลังใจให้ทุกคนก้าวผ่านอุทกภัยครั้งนี้ไปให้ได้ ในส่วนรัฐบาลได้สั่งการให้ส่วนราชการสํารวจความเสียหายเร่งจ่ายเงินเยียวยาให้ประชาชนอย่างครบถ้วน ยืนยันรัฐบาลจะดูแลประชาชนให้ดีที่สุด ขอให้ทุกคนร่วมมือกัน ในส่วนของน้ําท่วมไม่สามารถแก้ไขปัญหาได้ 100% เพราะศักยภาพของพื้นที่ แต่จะต้องแก้ไขปัญหาให้ประชาชนได้รับผลกระทบน้อยที่สุด
นายกรัฐมนตรีกล่าวต่อไปว่า ต้องเดินหน้าพลิกโฉมประเทศไทย ทําอย่างไรให้คนไทยมีรายได้ที่เพียงพอ ซึ่งคนไทยทุกคนต้องร่วมกันเดินหน้าต่อไปข้างหน้า เดินหน้าสู่อนาคตที่เข้มแข็ง พร้อมกับการเข้าสู่โลกดิจิทัล นําเทคโนโลยีมาช่วยประกอบอาชีพ โดยเฉพาะการทําการเกษตรต้องเป็นการเกษตรสมัยใหม่เพื่อการอุตสาหกรรม มีรายได้เพิ่มขึ้น ขอให้ประชาชนเตรียมตัวให้พร้อมรองรับการเปลี่ยนแปลงที่จะเกิดขึ้น ที่สําคัญต้องร่วมกันทําในสิ่งที่ถูกต้อง หากเราทําสิ่งที่ถูกต้องไม่ต้องกลัวกฎหมาย เพราะกฎหมายไม่ได้มีไว้รังแกคนที่ทําถูกต้องตามกฎหมาย พร้อมกับฝากประชาชนให้ปรับแนวคิด ทําอย่างไรถึงจะตอบโจทย์ความต้องการของสังคม จะต้องไม่หยุดคิด หยุดพัฒนา ต้องคิดต้องพัฒนาไปเรื่อย ๆ โดยการเสาะแสวงหาข้อมูลที่น่าเชื่อถือจากแหล่งข้อมูลต่าง ๆ ที่สําคัญต้องร่วมกันรักษาสถาบันครอบครัว ซึ่งเป็นอัตลักษณ์ของสังคมไทย ให้เกิดความรักความสามัคคี รวมพลังเดินหน้าประเทศก้าวหน้าไปด้วยกันสู่ความเข้มแข็ง
.............................